

**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΞΑΝΘΗΣ**

**ΔΗΜΟΣ ΞΑΝΘΗΣ**

**ΔΙΕΥΘΥΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ**

**ΤΜΗΜΑ ΔΙΟΙΚΗΤΙΚΩΝ ΥΠΗΡΕΣΙΩΝ**

**Αρ. Μελέτης: 2/2024**

Σύναψη σύμβασης για την **παροχή υπηρεσιών** προστασίας και πρόληψης

για την υγιεινή και ασφάλεια των εργαζομένων στον Δήμο Ξάνθης

**με Τεχνικό Ασφαλείας**,

διετούς διάρκειας

**ΤΕΧΝΙΚΗ ΠΕΡΙΓΡΑΦΗ**

Η παρούσα μελέτη αφορά τη σύναψη σύμβασης παροχής υπηρεσιών προστασίας και πρόληψης για την υγιεινή και ασφάλεια των εργαζομένων στον Δήμο Ξάνθης με Τεχνικό Ασφαλείας, διετούς διάρκειας.

Σύμφωνα με τις κατηγορίες που αναφέρονται στο άρθρο 10 του Ν.3850/2010 (ΦΕΚ Α/2-6-2010) «Κύρωση του Κώδικα νόμων για την υγεία και την ασφάλεια των εργαζομένων», οι Δήμοι ανήκουν στις επιχειρήσεις κατηγορίας Β’ όσον αφορά το εργατοτεχνικό τους προσωπικό και κατηγορίας Γ’ όσον αφορά το διοικητικό τους προσωπικό.

**Απαραίτητα προσόντα**

Σύμφωνα με τις διατάξεις του **άρθρου 11 παρ.1 του Ν.3850/2010** σε συνδυασμό με τις διατάξεις του **άρθρου 12 παρ.2** του ίδιου νόμου:

1. Ο τεχνικός ασφάλειας πρέπει να έχει τα παρακάτω προσόντα, ανάλογα με το είδος της επιχείρησης και τον αριθμό των εργαζομένων σε αυτή:

α) πτυχίο πολυτεχνείου ή πολυτεχνικής σχολής Ανώτατου Εκπαιδευτικού Ιδρύματος (Α.Ε.Ι.) του εσωτερικού ή ισότιμων σχολών του εξωτερικού, που το αντικείμενο σπουδών έχει σχέση με τις εγκαταστάσεις και την παραγωγική διαδικασία και άδεια άσκησης επαγγέλματος, που χορηγείται από το Τεχνικό Επιμελητήριο της Ελλάδας (Τ.Ε.Ε.), ή

β) πτυχίο πανεπιστημιακής σχολής εσωτερικού ή ισότιμων σχολών του εξωτερικού, που το αντικείμενο σπουδών έχει σχέση με τις εγκαταστάσεις και την παραγωγική διαδικασία και άδεια άσκησης επαγγέλματος, όταν αυτή προβλέπεται από την κείμενη νομοθεσία, ή

γ) πτυχίο Τεχνολογικού Εκπαιδευτικού Ιδρύματος (Τ.Ε.Ι.) ή ισότιμων σχολών του εξωτερικού ή πτυχίο των πρώην σχολών υπομηχανικών και των Κέντρων Ανωτέρας Τεχνικής και Επαγγελματικής Εκπαίδευσης (Κ.Α.Τ.Ε.Ε.).

2. Προϋπηρεσία, που υπολογίζεται από την απόκτηση απολυτηρίου ή πτυχίου, για τους τεχνικούς των περιπτώσεων α΄ και β΄ της παραγράφου 1 τουλάχιστον διετή, για τους τεχνικούς της περίπτωσης γ΄ της παραγράφου 1 τουλάχιστον πενταετή.

3. Για τους τεχνικούς ασφάλειας που έχουν παρακολουθήσει πρόγραμμα επιμόρφωσης σε θέματα ασφάλειας και υγείας των εργαζομένων, διάρκειας τουλάχιστον 100 ωρών, σύμφωνα με το άρθρο 22 που εκτελείται από τα αρμόδια Υπουργεία ή εκπαιδευτικούς ή άλλους δημόσιους οργανισμούς ή από εξειδικευμένα Κέντρα Επαγγελματικής Κατάρτισης (Κ.Ε.Κ.) πιστοποιημένα για την υγεία και ασφάλεια των εργαζομένων, σύμφωνα με τις εκάστοτε ισχύουσες διατάξεις, η προϋπηρεσία που προβλέπεται στην παράγραφο 2 μειώνεται ως εξής:

α) για τους τεχνικούς των περιπτώσεων α΄και β΄ της παραγράφου 1 κατά ένα έτος,

β) για τους τεχνικούς της περίπτωσης γ΄ της παραγράφου 1 κατά τρία έτη.

4. Κάτοχοι των παραπάνω προσόντων θεωρούνται και όσοι έχουν τίτλους ή πιστοποιητικά της αλλοδαπής, από τα οποία προκύπτει ότι είναι τεχνικοί ασφάλειας.

5. Ο τεχνικός ασφάλειας υπάγεται απευθείας στη διοίκηση της επιχείρησης.

Σύμφωνα μ εξάλλου με το **άρθρο 13 του Ν.3850/2010** οι ειδικότητες του τεχνικού ασφαλείας που δύνανται να απασχοληθούν σε Δήμο είναι οι ακόλουθες:

α) Πτυχίο ή δίπλωμα Ηλεκτρολόγου Μηχανικού ή Ηλεκτρολόγου Μηχανολόγου Μηχανικού ή Ηλεκτρολόγου Μηχανικού και Μηχανικού Υπολογιστών ή Ηλεκτρολόγου Μηχανικού και Τεχνολογίας Υπολογιστών ή Ηλεκτρολόγου Μηχανικού και Μηχανικού Η/Υ ή Μηχανολόγου Ηλεκτρολόγου Μηχανικού ή Μηχανολόγου Μηχανικού ή Χημικού Μηχανικού ή Χημικού ή το ομώνυμο πτυχίο ή δίπλωμα Ελληνικού Ανοικτού Πανεπιστημίου (Ε.Α.Π) ΑΕΙ ή Προγραμμάτων Σπουδών Επιλογής (Π.Σ.Ε) ΑΕΙ ή ταυτόσημο κατά περιεχόμενο ειδικότητας πτυχίο ή δίπλωμα ΑΕΙ ή Ελληνικού Ανοικτού Πανεπιστημίου (Ε.Α.Π) ΑΕΙ ή Προγραμμάτων Σπουδών Επιλογής (Π.Σ.Ε) ΑΕΙ της ημεδαπής ή ισότιμος τίτλος σχολών της αλλοδαπής, αντίστοιχης ειδικότητας ή

β) Πτυχίο ή δίπλωμα Τμήματος Μηχανολογίας ΤΕΙ ή τμήματος Ηλεκτρολογίας ΤΕΙ ή Τμήματος Ενεργειακής Τεχνικής ή το ομώνυμο πτυχίο ή δίπλωμα Προγραμμάτων Σπουδών Επιλογής (Π.Σ.Ε.) ΤΕΙ ή αντίστοιχο κατά ειδικότητα πτυχίο ή δίπλωμα ΤΕΙ ή Προγραμμάτων Σπουδών Επιλογής (Π.Σ.Ε.) ΤΕΙ της ημεδαπής ή ισότιμος τίτλος σχολών της ημεδαπής ή αλλοδαπής, αντίστοιχης ειδικότητας ή το ομώνυμο ή αντίστοιχο κατά ειδικότητα πτυχίο ΚΑΤΕΕ ή ισότιμος τίτλος της ημεδαπής ή αλλοδαπής, αντίστοιχης ειδικότητας ή

Κάθε άλλη ειδικότητα Α.Ε.Ι. και Τ.Ε.Ι. που το αντικείμενο σπουδών έχει σχέση με τις εγκαταστάσεις και την παραγωγική διαδικασία των επιχειρήσεων.

**Αντικείμενο παροχής υπηρεσίας – Υποχρεώσεις του Τεχνικού Ασφαλείας**

Ο Δήμος Ξάνθης, προκειμένου να ανταποκριθεί στις απαιτήσεις για υποχρέωση χρησιμοποίησης υπηρεσιών του τεχνικού ασφαλείας δύναται να επιλέξει μεταξύ της ανάθεσης των καθηκόντων σε εργαζόμενους στο Δήμο ή σε άτομα εκτός του Δήμου ή σύναψης σύμβασης µε τις Εξωτερικές Υπηρεσίες Προστασίας και Πρόληψης (ΕΞΥΠΠ) του **άρθ. 23 του Ν. 3850/2010** ή συνδυασμό μεταξύ αυτών των δυνατοτήτων.

Στην περίπτωση που παρέχονται υπηρεσίες τεχνικού ασφάλειας και ιατρού εργασίας συνδυασμένα από εργαζομένους στην επιχείρηση, ή/και από άτομα εκτός της επιχείρησης ή/και από ΕΞ.Υ.Π.Π., αυτοί οφείλουν να συνεργάζονται αναλόγως των αναγκών **(άρθρο 9 παρ.1 και 2 Ν.3850/2010)**.

Έργο του Τεχνικού Ασφαλείας είναι να παρέχει στις υπηρεσίες του Δήμου υποδείξεις και συμβουλές, γραπτά ή προφορικά, σε θέματα σχετικά με την υγιεινή και ασφάλεια των εργαζομένων και την πρόληψη των εργατικών ατυχημάτων.

Τις γραπτές υποδείξεις, ο τεχνικός ασφαλείας τις καταχωρεί σε ειδικό βιβλίο του Δήμου Ξάνθης, το οποίο σελιδομετρείται και θεωρείται από την Επιθεώρηση Εργασίας. Ο Δήμος έχει την υποχρέωση να λαμβάνει γνώση ενυπογράφως, των υποδείξεων που καταχωρούνται σ’ αυτό το βιβλίο.

Ειδικότερα ο Τεχνικός Ασφαλείας : α) συμβουλεύει σε θέματα σχεδιασμού, προγραμματισμού, κατασκευής και συντήρησης των εγκαταστάσεων, εισαγωγής νέων παραγωγικών διαδικασιών, προμήθειας μέσων και εξοπλισμού, επιλογής και ελέγχου της αποτελεσματικότητας των ατομικών μέσων προστασίας, καθώς και διαμόρφωσης και διευθέτησης των θέσεων και του περιβάλλοντος εργασίας και γενικά οργάνωσης της παραγωγικής διαδικασίας και β) ελέγχει την ασφάλεια των εγκαταστάσεων και των τεχνικών μέσων, πριν από τη λειτουργία τους, καθώς και των παραγωγικών διαδικασιών και μεθόδων εργασίας πριν από την εφαρμογή τους και επιβλέπει την εφαρμογή των μέτρων υγείας και ασφάλειας των εργαζομένων και πρόληψης των ατυχημάτων, ενημερώνοντας σχετικά τους αρμόδιους προϊστάμενους των τμημάτων ή τις διευθύνσεις του Δήμου Ξάνθης **(άρθρο 14 του Ν.3850/2010)**.

Για την επίβλεψη των συνθηκών εργασίας ο Τεχνικός Ασφαλείας έχει υποχρέωση: α) να επιθεωρεί τακτικά τις θέσεις εργασίας από πλευράς υγιεινής και ασφάλειας των εργαζομένων, να αναφέρει στις υπηρεσίες του Δήμου οποιαδήποτε παράλειψη των μέτρων υγείας και ασφάλειας, να προτείνει μέτρα αντιμετώπισής της και να επιβλέπει την εφαρμογή τους, β) να επιβλέπει την ορθή χρήση των ατομικών μέσων προστασίας, γ) να ερευνά τα αίτια των εργατικών ατυχημάτων, να αναλύει και να αξιολογεί τα αποτελέσματα των ερευνών του και να προτείνει μέτρα για την αποτροπή παρόμοιων ατυχημάτων και δ) να εποπτεύει την εκτέλεση ασκήσεων πυρασφάλειας και συναγερμού για τη διαπίστωση ετοιμότητας προς αντιμετώπιση ατυχημάτων.

Για τη βελτίωση των συνθηκών εργασίας στο Δήμο Ξάνθης ο Τεχνικός Ασφαλείας έχει υποχρέωση: α) να μεριμνά ώστε οι εργαζόμενοι στο Δήμο Ξάνθης να τηρούν τους κανόνες υγιεινής και ασφάλειας των εργαζομένων και να τους ενημερώνει και να τους καθοδηγεί για την αποτροπή του επαγγελματικού κινδύνου που συνεπάγεται η εργασία τους και β) να συμμετέχει στην κατάρτιση και εφαρμογή των προγραμμάτων εκπαίδευσης των εργαζομένων σε θέματα υγείας και ασφάλειας.

Ο τεχνικός ασφάλειας έχει, κατά την άσκηση του έργου του, ηθική ανεξαρτησία απέναντι στον εργοδότη και στους εργαζομένους. Τυχόν διαφωνία του με τον εργοδότη, για θέματα της αρμοδιότητάς του, δεν μπορεί να αποτελέσει λόγο καταγγελίας της σύμβασής του. Σε κάθε περίπτωση η απόλυση του τεχνικού ασφάλειας πρέπει να είναι αιτιολογημένη.

Ο Τεχνικός Ασφαλείας έχει υποχρέωση να τηρεί το υπηρεσιακό απόρρητο. **(άρθρο 15 του Ν.3850/2010)**.

Επίσης υποχρεούται, κατά την εκτέλεση του έργου του, να συνεργάζεται με το γιατρό εργασίας, πραγματοποιώντας κοινούς ελέγχους των χώρων εργασίας. Επίσης οφείλει να συνεργάζεται με την Ε.Υ.Α.Ε. ή τον αντιπρόσωπο των εργαζομένων. Οφείλει να παρέχει συμβουλές σε θέματα υγείας και ασφάλειας των εργαζομένων στα μέλη της Ε.Υ.Α.Ε. ή τον εκπρόσωπο των εργαζομένων και να τους ενημερώνει για κάθε σημαντικό σχετικό ζήτημα.

Αν οι υπηρεσίες του Δήμου διαφωνούν με τις γραπτές υποδείξεις και συμβουλές του Τεχνικού Ασφαλείας, οφείλουν να αιτιολογούν τις απόψεις τους και να τις κοινοποιούν και στην Ε.Υ.Α.Ε. ή στον αντιπρόσωπο των εργαζομένων. Σε περίπτωση διαφωνίας η διαφορά θα επιλύεται από τον επιθεωρητή εργασίας και μόνο.

Η παροχή των υπηρεσιών που προαναφέρθηκαν θα πραγματοποιείται στο χώρο εργασίας των εργαζόμενων, κατά τακτά χρονικά διαστήματα σε μέρες και ώρες που η υπηρεσία θα κρίνει πρόσφορες και βάσει χρονοδιαγράμματος, που θα υποβάλλει προς έγκριση ο Τεχνικός Ασφαλείας στη Διεύθυνση Διοικητικών Υπηρεσιών του Δήμου Ξάνθης.

Ο Δήμος Ξάνθης θα παρέχει όλα τα μέσα και στοιχεία που κρίνονται απαραίτητα για την εκτέλεση του έργου του Τεχνικού Ασφαλείας.

Ο Τεχνικός Ασφαλείας θα ενεργεί με δική του πρωτοβουλία και με δικό του κίνδυνο, χωρίς νομική εξάρτιση από το Δήμο ως προς τον τρόπο παροχής της εργασίας. Θα ευθύνεται για την οργάνωση της ανατιθέμενης εργασίας και για τυχόν ελαττώματα της εργασίας. Σε περίπτωση μη επιμελούς εκτέλεσης της εργασίας ο Δήμος Ξάνθης θα μπορεί να καταγγείλει τη σύμβαση, οπότε αυτός θα λάβει αμοιβή για τις μέχρι τότε εκτελεσθείσες εργασίες, ύστερα από σχετική βεβαίωση της αρμόδιας Επιτροπής και θα διακόπτεται η σύμβαση.

**Οικονομικά στοιχεία**

Ο προϋπολογισμός της αμοιβής του θα βαρύνει τον κωδικό του προϋπολογισμού του Δήμου Ξάνθης οικ. έτους 2025, Κ.Α. 02.00.6117.01, με τίτλο «Υπηρεσίες προστασίας και πρόληψης για την υγιεινή και ασφάλεια των εργαζομένων στον Δήμο Ξάνθης από Τεχνικό Ασφαλείας» και τους αντίστοιχους των οικ. ετών 2026 και 2027.

Το κόστος της αμοιβής του για δύο έτη, σύμφωνα με τον αριθμό των υπηρετούντων υπαλλήλων στο Δήμο Ξάνθης και τις εγκαταστάσεις και τα κτίρια που χρησιμοποιούνται από τις υπηρεσίες αυτού, προϋπολογίζεται στο ποσό των **34.623,90** συμπεριλαμβανομένου ΦΠΑ.

**∆ιάρκεια σύµβασης**

Η διάρκεια της σύμβασης ορίζεται σε δύο (2) έτη αρχής γενομένης από την ημερομηνία υπογραφής της σύμβασης.

**Ξάνθη, 15-01-2025**

**Η ΣΥΝΤΑΞΑΣΑ ΕΛΕΓΧΘΗΚΕ ΚΑΙ ΘΕΩΡΗΘΗΚΕ**

**Η ΑΝ.ΠΡΟΪΣΤΑΜΕΝΗ ΤΗΣ ΔΙΕΥΘΥΝΣΗΣ**

**ΔΙΟΙΚΗΤΙΚΩΝ ΥΠΗΡΕΣΙΩΝ**

**ΚΥΡΙΑΚΙΔΕΛΗ ΧΑΡΙΚΛΕΙΑ** **ΡΑΛΛΗ ΧΡΙΣΤΙΝΑ**

****

**ΕΛΛΗΝΙΚΗ ΔΗΜΟΚΡΑΤΙΑ Σύναψη σύμβασης παροχής υπηρεσιών**

**ΝΟΜΟΣ ΞΑΝΘΗΣ με Τεχνικό Ασφαλείας**

**ΔΗΜΟΣ ΞΑΝΘΗΣ διετούς διάρκειας**

**ΔΙΕΥΘΥΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ**

**ΤΜΗΜΑ ΔΙΟΙΚΗΤΙΚΩΝ ΥΠΗΡΕΣΙΩΝ**

**Αρ. Μελέτης: 2/2025**

**ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ**

Σύμφωνα με το άρθρο 21 του Ν.3850/2010 (ΦΕΚ 84 Α’/02-06-2010) «Κύρωση του Κώδικα νόμων για την υγεία και την ασφάλεια των εργαζομένων», οι ετήσιες ώρες απασχόλησης του τεχνικού ασφαλείας στο Δήμο Ξάνθης, καθορίζονται ως εξής:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Α/Α** | **Κατηγορία προσωπικού** | **Αριθμός εργαζομένων** | **Συντελεστής** | **Ώρες ετήσιας εργασίας** | **Ώρες 2μηνης εργασίας** | **Ώρες 6μηνης εργασίας** | **Ώρες 8μηνης εργασίας** | **Ώρες 10μηνης εργασίας** |
| 1 | Διοικητικό προσωπικό (μόνιμοι και ΙΔΑΧ) | 155 | 0,4 | 62 |  |  |  |  |
| 2 | Διοικητικό προσωπικό (ΙΔΟΧ με 12μηνη διάρκεια σύμβασης - προγράμματα ΟΑΕΔ - προγράμματα ΕΣΠΑ) | 25 | 0,4 | 10 |  |  |  |  |
| 3 | Διοικητικό προσωπικό (ΙΔΟΧ με 6μηνη διάρκεια σύμβασης - απασχόληση με προσωρινή διαταγή - πρακτική άσκηση) | 25 | 0,4 |  |  | 5 |  |  |
| 4 | Εργατοτεχνικό προσωπικό (μόνιμοι και ΙΔΑΧ) | 185 | 2,5 | 462,5 |  |  |  |  |
| 5 | Εργατοτεχνικό προσωπικό (ΙΔΟΧ με 12μηνη διάρκεια σύμβασης - προγράμματα ΟΑΕΔ - προγράμματα ΕΣΠΑ) | 54 | 2,5 | 135 |  |  |  |  |
| 6 | Εργατοτεχνικό προσωπικό (ΙΔΟΧ με 10μηνη διάρκεια σύμβασης - καθαρισμός σχολείων) | 96 | 2,5 |  |  |  |  | 200 |
| 7 | Εργατοτεχνικό προσωπικό (ΙΔΟΧ με 6μηνη διάρκεια σύμβασης - απασχόληση με προσωρινή διαταγή - πρακτική άσκηση) | 5 | 2,5 |  |  | 6,25 |  |  |
| 8 | Εργατοτεχνικό προσωπικό (ΙΔΟΧ με 8μηνη διάρκεια σύμβασης - ΣΟΧ) | 20 | 2,5 |  |  |  | 33,33 |  |
| 9 | Εργατοτεχνικό προσωπικό (ΙΔΟΧ με 2μηνη διάρκεια σύμβασης) | 40 | 2,5 |  | 16,67 |  |  |  |
|  |  |  | **Σύνολο** | 669,5 | 16,67 | 11,25 | 33,33 | 200 |
|  |  |  |  |  | **Γενικό Σύνολο** | | | **930,75** |

|  |  |  |  |  |  |
| --- | --- | --- | --- | --- | --- |
| **Σύνολο ωρών** | **Τιμή ώρας** | **Κόστος** | **ΦΠΑ** | **Ετήσιο κόστος με ΦΠΑ** | **Συνολικό κόστος για δύο (2) έτη** |
| 930,75 | 15,00 € | 13.961,25 | 3.350,70 | 17.311,95 | 34.623,90 |

Επομένως μέγιστος χρόνος απασχόλησης του τεχνικού ασφαλείας ανά έτος είναι οι **930,75** ώρες, ο οποίος όμως θα κυμαίνεται αναλόγως του αριθμού των εργαζομένων που θα απασχολούνται κατά τη διάρκεια της σύμβασης.

Σε περίπτωση αλλαγής της υφιστάμενης κατάστασης του προσωπικού ως προς τον αριθμό των εργαζομένων λόγω πρόσληψης, λήξης της σύμβασης, συνταξιοδότηση, διαθεσιμότητας, κινητικότητας κλπ θα υπάρχει έγγραφη ενημέρωση από την υπηρεσία και αντίστοιχη αύξηση ή μείωση των ωρών εργασίας, με αντίστοιχη αύξηση ή μείωση του κόστους, με βάση την προσφερθείσα τιμή ανά ώρα.

Το κόστος θα βαρύνει τον ΚΑ εξόδου 02.00.6117.01, µε τίτλο «Υπηρεσίες προστασίας και πρόληψης για την υγιεινή και ασφάλεια των εργαζομένων στον Δήμο Ξάνθης από Τεχνικό Ασφαλείας» του προϋπολογισμού του Δήμου Ξάνθης οικονομικού έτους 2025 και τους αντίστοιχους Κ.Α. των οικονομικών ετών 2026 και 2027.

**Ξάνθη, 15/01/2025**

**Η ΣΥΝΤΑΞΑΣΑ ΕΛΕΓΧΘΗΚΕ ΚΑΙ ΘΕΩΡΗΘΗΚΕ**

**Η ΑΝ.ΠΡΟΪΣΤΑΜΕΝΗ ΤΗΣ ΔΙΕΥΘΥΝΣΗΣ**

**ΔΙΟΙΚΗΤΙΚΩΝ ΥΠΗΡΕΣΙΩΝ**

**ΚΥΡΙΑΚΙΔΕΛΗ ΧΑΡΙΚΛΕΙΑ** **ΡΑΛΛΗ ΧΡΙΣΤΙΝΑ**

**Σύναψη σύμβασης παροχής υπηρεσιών**

**με Τεχνικό Ασφαλείας**

**διετούς διάρκειας**

**ΠΡΟΣ**

Το Δήμο Ξάνθης

Διεύθυνση Οικονομικών Υπηρεσιών

Τμήμα Λογιστηρίου και Προμηθειών

**ΠΡΟΫΠΟΛΟΓΙΣΜΟΣ ΠΡΟΣΦΟΡΑΣ**

Σύμφωνα με το άρθρο 21 του Ν.3850/2015 (ΦΕΚ 84 Α’/02-06-2010) «Κύρωση του Κώδικα νόμων για την υγεία και την ασφάλεια των εργαζομένων», οι ετήσιες ώρες απασχόλησης του τεχνικού ασφαλείας στο Δήμο Ξάνθης, καθορίζονται ως εξής:

|  |  |  |  |  |  |  |
| --- | --- | --- | --- | --- | --- | --- |
| **ΥΠΗΡΕΣΙΑ** | **Ώρες/έτος** | **Τιμή ώρας** | **Κόστος** | **ΦΠΑ** | **Ετήσιο κόστος με ΦΠΑ** | **Συνολικό κόστος για δύο (2) έτη** |
| **Τεχνικός Ασφαλείας** | **930,75** | **……….. €** | **……….. €** | **……….. €** | **……….. €** | **………. €** |

Μέγιστος χρόνος απασχόλησης του τεχνικού ασφαλείας είναι οι **930,75** ώρες, ο οποίος όμως θα κυμαίνεται αναλόγως του αριθμού των εργαζομένων που θα απασχολούνται κατά τη διάρκεια της σύμβασης.

Σε περίπτωση αλλαγής της υφιστάμενης κατάστασης του προσωπικού ως προς τον αριθμό των εργαζομένων λόγω πρόσληψης, λήξης της σύμβασης, συνταξιοδότησης, διαθεσιμότητας, κινητικότητας κλπ θα υπάρχει έγγραφη ενημέρωση από την υπηρεσία και αντίστοιχη αύξηση ή μείωση των ωρών εργασίας με αντίστοιχη αύξηση ή μείωση του κόστους, με βάση την προσφερθείσα τιμή ανά ώρα.

**Ξάνθη,..…/……/2025**

**Ο Προσφέρων**